Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 504

8. Ünnepek Évfolyam: 1. Cél: Fejleszteni a hangképző szerveket és az utánzókészséget játékos tevékenységek során. Ismereteket szerezni a szűkebb környezet tárgyaival, személyeivel kapcsolatban. Kellően motiválni egyes kifejezési formák alkalmazására. Feladat: A helyes testtartás, feszítés, lazítás, légzés megismerése. Beszédfunkciók fejlődését, korrekcióját segítő gyakorlatok végzése. Környezetének ingereiből a számára fontos hallási és vizuális információk felfedezése. Egyszerű utasítások végrehajtása. A foglalkozások során használt tárgyak felismerése. Egyszerű kérdésekre cselekvéssel, vagy szóban válaszadás. Egyszerű, ritmusos mondókák, dalok előadása önállóan vagy társaival együtt. Elvárt teljesítmény: Érzékelje és figyelje meg a közvetlen környezetéből érkező ingereket, és beszédállapotának megfelelően reagáljon azokra. Ismerje fel a mindennapi környezetében előforduló személyeket, tárgyakat. Érzékelje a változásokat, amelyek térben és időben személyéhez kapcsolódnak. Képes legyen rövid ideig egy tárggyal egy helyen foglalkozni. Ne zavarja társait. Értékelés: Folyamatos megfigyelés és szóbeli értékelés élethelyzetekben, beszédében, kommunikatív megnyilvánulásokban. Évente P.A.C. felmérés. Félévkor szóbeli értékelő tájékoztató. Év végén szöveges minősítés.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes